**КОМИ РЕСПУБЛИКАСА ОЛАНПОДУВ ЁРДЛÖН КЫВКÖРТÖД**

«Кулöмдін» муниципальнöй районлöн муниципальнöй юкöнса муниципальнöй эмбурö пырысь му участокъясысь кöртымалан дон йылысь» «Кулöмдін» муниципальнöй районлöн муниципальнöй юкöнса Сöветлöн 2008 во лöддза-номъя тöлысь 17 лунся XII-141 №-а решениеöн вынсьöдöм «Кулöмдін» муниципальнöй районлöн муниципальнöй юкöнса муниципальнöй эмбурö пырысь му участокъясысь кöртымалан дон урчитöм, кöртымалан мынтысян пöрадок, условиеяс да кадколастъяс йылысь положение оланподувлы лöсялöм прöверитöм йылысь норасьöмъяссö граждана В.С. Першинлысь, Р.В. Третьяковлысь видлавны öткажитöм йылысь

Сыктывкар 2011 вося косму тöлысь 21 лун

Коми Республикаса Оланподув Ёрд, кöнi веськöдлысьнас вöлi В.В.Кретов, ёрдысьяснас – А.В. Проскуров, П.Ф.Пунегов,

ёрд заседание вылын ёрдысь А.В.Проскуровлысь, кодi «Коми Республикаса Оланподув Ёрд йылысь» Коми Республикалöн Оланпасса 37 статья серти водзвыв видлалiс граждана В.С. Першинлысь, Р.В. Третьяковлысь норасьöмъяссö, помкыв кывзöм бöрын

пасйис:

1. Коми Республикаса Оланподув Ёрдö шыöдчисны В.С. Першин да Р.В. Третьяков «Кулöмдін» муниципальнöй районлöн муниципальнöй юкöнса муниципальнöй эмбурö пырысь му участокъясысь кöртымалан дон йылысь» вежсьöмъясöн да содтöдъясöн «Кулöмдін» муниципальнöй районлöн муниципальнöй юкöнса Сöветлöн 2008 во лöддза-номъя тöлысь 17 лунся XII-141 №-а решениеöн вынсьöдöм «Кулöмдін» муниципальнöй районлöн муниципальнöй юкöнса муниципальнöй эмбурö пырысь му участокъясысь кöртымалан дон урчитöм, кöртымалан мынтысян пöрадок, условиеяс да кадколастъяс йылысь положение дорö 2 №-а содтöдлöн 4, 11 подпунктъяс оланподувлы лöсявтöмöн лыддьöм йылысь норасьöмöн (водзö – Положение).

Норасьöмын шыöдчысьяс корöны лыддьыны вылынджык индöм нормативнöй правовöй актлысь положениеяссö Коми Республикаса Оланподувлы, сылöн 11, 17 да 35 статьяяслы лöсявтöмöн.

Норасян подувнас шыöдчысьяс индісны, мый вензяна Положениеöн урчитöм коэффициентъясыс, мый арталöны му участокöн вöдитчан торъя условиеяссö (К1), экономика боксянь абу подулалöмаöсь, торкöны налысь кыдзи «Барс» да «Квартет» ичöт кывкутана котыръясса участникъяслысь асшöр удж да экономика боксянь оланпасöн абу öлöдöм мукöд удж нуöдöм вылö асланыс кужанлунöн да эмбурöн ас вöляысь вöдитчан оланподув правояссö.

2. Положение дорö 2 №-а содтöдын «Кулöмдін» муниципальнöй районлöн муниципальнöй юкöнса Сöветöн вынсьöдöм коэфициентъясыс, мый арталöны му участокъясöн вöдитчöмлысь торъя условиеяссö, оланподувлы лöсялöм йылысь юалöмсö Коми Республикаса Оланподув Ёрд водзынджык видлаліс нин.

Сідз, 2011 вося тöвшöр тöлысь 27 лунся Коми Республикаса Оланподув Ёрдлöн шуöмöн вöлі лыддьöма «Кулöмдін» муниципальнöй районлöн муниципальнöй юкöнса муниципальнöй эмбурö пырысь му участокъясысь кöртымалан дон йылысь» «Кулöмдін» муниципальнöй районлöн муниципальнöй юкöнса Сöветлöн 2008 во лöддза-номъя тöлысь 17 лунся XII-141 №-а решениеöн вынсьöдöм «Кулöмдін» муниципальнöй районлöн муниципальнöй юкöнса муниципальнöй эмбурö пырысь му участокъясысь кöртымалан дон урчитöм, кöртымалан мынтысян пöрадок, условиеяс да кадколастъяс йылысь положение дорö 2 №-а содтöдлöн 5 подпунктса коэффициентыс, мый арталö му участокöн вöдитчöмлысь торъя условиеяс, 2 мында урчитан юкöнын лöсявтöмöн, мый торкö Коми Республикаса Оланподувлысь 11, 17 да 35 статьяяс.

Коми Республикаса Оланподув Ёрдлöн право боксянь тайö позицияыс кольö вынаöн.

2 №-а индöм содтöдлöн 4, 11 подпунктъяслöн положениеясыс да наöн коэффициентъяс урчитан пöрадокыс, мый арталöны му участокъясöн вöдитчöмлысь торъя условиеяссö, сюрöс сертиыс лöсялöны «Кулöмдін» муниципальнöй районлöн муниципальнöй юкöнса муниципальнöй эмбурö пырысь му участокъясысь кöртымалан дон урчитöм, кöртымалан мынтысян пöрадок, условиеяс да кадколастъяс йылысь положение дорö 2 №-а содтöдлöн 5 подпунктса вылынджык вайöдöм положениеяслы.

«Коми Республикаса Оланподув Ёрд йылысь» Коми Республикаса Оланпаслöн 39 статьяса медводдза юкöнысь 3 пункт серти Коми Республикаса Оланподув Ёрд примитö шыöдчöмсö примитны öткажитöм йылысь решение, шыöдчöмлöн сёрнитантор серти кö водзті вöлі примитöма шуöм, мый кольö вынаöн, да Ёрд оз аддзы подув выльысь видлавны сійöс.

3. Шыöдчысьяс вештісны государственнöй пошлина. Сы вöсна, мый тайö норасьöмъяссö Коми Республикаса Оланподув Ёрд оз видлав, государственнöй пошлинасö колö бöр бергöдны.

Водзынджык висьталöм серти, «Коми Республикаса Оланподув Ёрд йылысь» Коми Республикаса Оланпаслöн 39 статьяса медводдза юкöнысь 3 пункт серти, 73 статьяса медводдза, мöд юкöнъяс да 81 статьяса мöд юкöн серти Коми Республикаса Оланподув Ёрд

шуис:

1. Öткажитны видлавны граждана В.С. Першинлысь, Р.В. Третьяковлысь норасьöмъяссö, сы вöсна мый шыöдчöм сертиыс Коми Республикаса Оланподув Ёрдöн водзынджык нин йöзöдöма шуöм, коді öнöдз вына.

2. Коми Республикаса Оланподув Ёрдлöн кывкöртöдыс тайö норасьöм кузя лоö медбöръяöн да оз обжалуйтсьы.

3. Бöр бергöдны государственнöй пошлина В.С. Першинлы 300 шайт мында, Р.В. Третьяковлы 300 шайт мында.

4. Тайö Кывкöртöдсö колö йöзöдны «Коми Республикаса государственнöй власьт органъяслöн индöд-тшöктöмъяс» журналын да «Республика» газетын.

Коми Республикаса Оланподув Ёрд

Исакова 4 407 пас